ביקור מוצלח. מנהלת המרכזת לבריאות הנפש פרופ' אילנה קרמר הציגה בפני ראש חטיבת בתי החולים במשרד הבריאות ד"ר אורלי ווינשטיין את ההישגים המרשימים בנושא הפחתה באמצעים מגבילים ואת פרויקט עיצוב תומך החלמה שבוצע באחת ממחלקות בית החולים ומתוכנן כעת לפרטים במחלקות נוספות ,כמו כן, פרופ' קרמר הציגה את הפרויקט והקשר החדש שנרקם בימים אלה בין ביה"ח לבין הפקולטה לאדריכלות בטכניון שבמסגרתו הוצבו לאחרונה ברחבי ביה"ח מיצבים לעיצוב הנוף לרווחת המטופלים ובהמשך יתכננו הסטודנטים פיתוח נופי ברחבי המרכז.
המנהלת האדמיניסטרטיבית של בית החולים מזור נעמי אסולין הציגה בפני ד"ר אורלי ווינשטיין את "מהפכת השירות" בשירותי הפנים בקרב עובדי המינהל והמשק, הגברת תפיסת השירות בקרב צוותי המשק וחיזוק צוותי ומוקדי השירות בביה"ח כחלק מתהליך ממושך השנה שזכה בינתיים להצלחה רבה ואף הוכנס לתכניות לשנת 2018.
נושא חשוב ביותר שהועלה ע"י פרופ' אילנה קרמר בפני ד"ר ווינשטיין במהלך הסיור, היה נושא הצפיפות ומצוקת המיטות בביה"ח מזור בעכו, כאשר ממוצע המיטות באזור הצפון הוא 0.28 לאלף נפש ואילו הממוצע הארצי הוא 0.41 לאלף נפש. פרופ' קרמר ביקשה לממש בהקדם את ההחלטה שהתקבלה במשרד הבריאות לתוספת 5 מיטות לבית החולים .
לסיכום ציינה פרופ' קרמר את המאמצים שהמרכז הרפואי עושה כדי לספק שירות רפואי מקצועי ואיכותי לתושבי הצפון .